《送黄霞潭推官病免还浙》
明代·尹伸

共欲谋归去，君能先我行。
始知官秩薄，便是世缘轻。
忆鲙飞青翰，观霞到赤城。
同舟犹苦海，回首定伤情。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。